Diari Oficial de la Generalitat Valenciana


Sumari del DOGV 5646, del 23-11-2007 (2007/14478)

Text resumit de vuit resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundación Pedro Ibarra del Patrimonio Cultural de la Comunidad Valenciana, Fundación Elx Acoge de la Comunidad Valenciana, Fundación Juan Perán-Pikolinos de la Comunitat Valenciana, Fundación Antonia Mir de la Comunitat Valenciana, Fundación de la Comunitat Valenciana Lex Forum, Fundació del Ateneo Mercantil de la Comunitat Valenciana, Fundació Aixec de la Comunitat Valenciana para la Atención y Protección de los Discapacitados por Parálisis Cerebral y Patologías Afines i Fundació Pro Esport de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5646

Data del DOGV
:   23-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14835


Data del document
:   12-11-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Text resumit de vuit resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundación Pedro Ibarra del Patrimonio Cultural de la Comunidad Valenciana, Fundación Elx Acoge de la Comunidad Valenciana, Fundación Juan Perán-Pikolinos de la Comunitat Valenciana, Fundación Antonia Mir de la Comunitat Valenciana, Fundación de la Comunitat Valenciana Lex Forum, Fundació del Ateneo Mercantil de la Comunitat Valenciana, Fundació Aixec de la Comunitat Valenciana para la Atención y Protección de los Discapacitados por Parálisis Cerebral y Patologías Afines i Fundació Pro Esport de la Comunitat Valenciana. [2007/14924]  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de data 25 de setembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación Pedro Ibarra del Patrimoni Cultural de la Comunitat Valenciana, amb el número 172 (A) i classificar-la de caràcter cultural. El seu domicili radicarà a Elx, al carrer Doctor Caro, 103-baix.  
La Fundació té com a objecte:   
a) Cooperar al compliment dels fins propis dels estaments, tant públics com privats, relatius al patrimoni cultural i la cultura en general.   
b) La divulgació del nostre patrimoni tant a nivell local, nacional com internacional, i contribuir per a això a la millora de les seues prestacions de transmissió de sabers, d'investigació i formació humana, i més en particular la reivindicació de fons i ajudes per al manteniment, atenció, restauració, catalogació, etc. dels patrimonis.   
c) La creació de premis d'índole cultural i professional.   
d) La dotació de material i mitjans per a la divulgació i conservació del patrimoni.   
e) La denúncia de l'incompliment de la normativa en vigor en matèria de patrimoni.  
f) La realització de programes de formació efectius que contribuïsquen a un dearrollo turístic de qualitat i sostenible, tenint com a base nostra riquesa cultural, gastronòmica, patrimonial, etc.   
g) Contribuir al desenrotllament de mecanismes de posada en valor i aprofitament econòmic sostenible dels nostres recursos patrimonials.   
h) La col·laboració, cooperació, explotació i desenrotllament de projectes d'índole cultural.   
i) La celebració de seminaris, jornades, debats, cursos, conferències i altres accions pròpies de matèria cultural i patrimonial.   
I en general, el desenrotllament de totes les accions orientades a la salvaguarda i promoció del patrimoni cultural que s'estimen oportunes, en funció dels projectes empresos.   
Correspon al Patronat de la Fundació el mode en què s'haurà de complir els fins enumerats en aquest article.   
Les prestacions de la Fundació s'atorgaran de forma no lucrativa.   
Seran potencials beneficiaris de la Fundació els col·lectius de persones que formen la comunitat cultural de la Comunitat Valenciana, o que a través de l'òrgan de govern d'aquesta Fundació es proposen.   
La Fundació atorgarà amb criteris d'imparcialitat, no discriminació i objectivitat els seus beneficis a les persones o entitats que reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Els fins enunciats podran ser desenrotllats per la Fundació de la manera que es considere més convenient, inclosa la participació en altres entitats o organitzacions, sense altres limitacions que les que deriven del seu règim jurídic.  
Segon. Per Resolució de data 26 de setembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación Elx Acoge de la Comunitat Valenciana, amb el número 173 (A) i classificar-la de caràcter d'inclusió social. El seu domicili radicarà a Elx, al carrer Travessia de Sant Joaquim, 2.  
Els fins d'interés general de la Fundació són:   
Donar suport al procés d'integració de les persones immigrants en la societat espanyola, i molt especialment, d'aquells que es troben en risc d'exclusió: menors, jóvens, dones, refugiats,...   
Defendre els drets de les persones immigrants.   
Promoure la igualtat de tracte, i denunciar i intervenir en situacions de discriminació racial o ètnica.   
Promoure la igualtat d'oportunitats de les dones immigrants.  
Sensibilitzar a la societat de recepció.  
Afavorir la convivència intercultural.  
Promoure activitats culturals, esportives, socials, interculturals.   
La cooperació al desenrotllament com a estratègia per a vincular les persones immigrants amb els seus països d'origen i implicar-los en el seu desenrotllament.   
La Fundació, ateses les circumstàncies de cada moment, tindrà plena llibertat per a projectar la seua actuació cap a qualsevol de les seues finalitats expressades en l'article anterior, segons els objectius concrets que, segons el parer del seu Patronat, resulten prioritaris.   
Per a la consecució dels seus fins, la Fundació realitzarà les activitats següents:   
Activitats finalistes per a la consecució de la integració social de les persones immigrants, com ara acollida, orientació i assessorament, informació sociojurídica, activitats de formació i preformació, accions que promouen la inserció laboral i accions que, a través de la cobertura de necessitats bàsiques, promoguen la integració social.   
Activitats que promoguen l'accés de la persona immigrant a una vida autònoma i en condicions d'igualtat respecte als estàndards de vida normalitzats entre la ciutadania espanyola.   
Activitats de denúncia i reivindicació de drets.   
Activitats de sensibilització sobre l'acceptació i coneixement del fenomen migratori, així com sobre les pautes de construcció d'una societat intercultural.   
Activitats culturals, esportives socials,...que promoguen el coneixement mutu per a la convivència.   
Seran potencials beneficiaris de la Fundació la població immigrant i el seu entorn, així com la resta dels àmbits socials relacionats amb aquesta.   
La Fundació atorgarà els criteris d'imparcialitat, no discriminació i objectivitat dels seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests.   
Ningú no podrà al·legar, ni individualment ni col·lectivament, davant de la Fundació o el seu cap Patronat dret a gaudir dels seus beneficis, abans que fossen concedits, ni imposar la seua atribució a persona o entitat determinada.   
El Patronat de la Fundació donarà informació suficient dels seus fins i activitats perquè siguen coneguts pels seus eventuals beneficiaris i la resta d'interessats.  
Tercer. Per Resolució de data 28 de setembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación Juan Perán-Pikolinos de la Comunitat Valenciana, amb el número 174 (A) i classificar-la de caràcter cultural, d'assistència social i cooperació al desenrotllament. El seu domicili radicarà a Elx, Elx-Parc Industrial, carrer Galileo Galilei, 2.  
La Fundació perseguix uns fins d'interés general, centrats en la promoció i desenrotllament econòmic, social i cultural, de la investigació, la ciència i les noves tecnologies.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenrotllament de l'objecte de la Fundació s'efectuarà a través d'alguna de les formes següents d'actuació:   
La promoció i desenrotllament de programes i activitats relacionats amb la ciència, la formació, l'educació l'esport, la cultura, la investigació i la difusió tecnològica.   
La promoció d'activitats socials a favor de la integració de discapacitats, jóvens i persones dependents en general o amb especials dificultats de desenvolupament en el seu entorn social o laboral.   
La promoció, impuls i exercici d'activitats relacionades amb el sector del calçat i afins.   
Suport a les ONGs de la Comunitat Valenciana que tinguen un camp d'actuació en països en via de desenrotllament.   
Promoció i desenrotllament de la cultura i del patrimoni cultural i de l'esport.  
Foment d'accions que desenrotllen la responsabilitat social empresarial.   
Així com totes aquelles que permeten i faciliten el compliment dels fins fundacionals   
Seran potencials beneficiaris de la Fundació totes aquelles persones susceptibles de quedar enquadrades en l'àmbit dels fins d'aquesta Fundació.   
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució de data 1 d'octubre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Antonia Mir de la Comunitat Valenciana, amb el número 467 (V) i classificar-la de caràcter cultural i benèfica. El seu domicili radicarà a València, av. Marqués de Sotelo, 11, porta 3.  
La Fundació té com a fi general tot allò que s'ha relacionat amb la promoció, estímul, suport i desenrotllament de l'art i la cultura en general, així com tota labor relacionada amb la beneficència i caritat. Correspon al Patronat de la Fundació determinar el mode en què s'hauran de complir els seus fins. Les prestacions de la Fundació s'atorgaran de forma no lucrativa.   
La Fundació té com a fi particular l'adquisició, conservació i catalogació de l'obra de la pintora Antonia Mir i d'altres pintors, així com la seua divulgació, mitjançant l'organització d'exposicions i altres manifestacions culturals. Així mateix, coordinarà les activitats del Museu Antonia Mir (d'ara en avant el Museu), fomentant la seua difusió i integració en la societat i vetlarà per l'adequat compliment del Conveni subscrit el 20 de febrer de 2006 amb l'Ajuntament de Catarroja, que va ser elevat a públic, en virtut d'escriptura atorgada, davant del notari de Catarroja (València), el senyor Juan-Antonio Clavería Manso, el dia 28 d'abril de 2006, número 1.061 de protocol   
A títol enunciatiu i no limitador els fins de la Fundació poden aconseguir-se mitjançant les activitats següents:   
La concessió de premis d'art i, en especial, del premi «Milagros Mir» de pintura que serà subvencionat a perpetuïtat per la Fundació.   
L'organització d'exposicions, fixes o itinerants, tant d'obres dels fons del Museu i d'obres en propietat de la Fundació, com d'altres obres propietat de tercers.   
L'increment de les col·leccions del Museu mitjançant l'adquisició, amb finançament total o parcial de la Fundació, de noves obres.   
La col·laboració amb els gestors del Museu per al seu adequat funcionament i en pro de la seua ampliació, millora i difusió.   
L'edició de publicacions, en qualsevol suport, en foment de la divulgació i suport al Museu.   
La concessió de beques per a l'estudi de l'art en qualsevol dels nivells del sistema educatiu.   
L'organització de conferències, seminaris, xarrades, col·loquis o qualsevol altre tipus d'actes directament vinculats amb l'art i la cultura.   
Seran potencials beneficiaris de la Fundació els residents en la Comunitat Valenciana, i especialment les persones de la vila de Catarroja. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Cinqué. Per Resolució de data 1 d'octubre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació de la Comunitat Valenciana Lex Forum, amb el número 468 (V) i classificar-la de caràcter cultural. El seu domicili radicarà a València, plaça Alfons el Magnànim, 1, 4t, 5ª.  
La Fundació tindrà com a objecte fomentar i promoure tot tipus d'estudis, cursos, investigacions i qualssevol altres activitats de caràcter científic i cultural o d'interés social, i canalitzar les relacions entre la societat i el món del dret, per tal de contribuir a la modernització del nostre sistema jurídic.   
Per al compliment dels seus objectius la Fundació establirà, com a objectiu essencial, una escola jurídica permanent a la ciutat de Dénia en què s'exerciran activitats acadèmiques, divulgatives i de formació de professionals del dret.   
Així mateix, per al compliment dels seus objectius la Fundació i l'Escola Jurídica Lex Forum Dénia podran organitzar congressos científics i qualsevol classe de trobades acadèmiques nacionals i internacionals; promoure cursos de divulgació, conferències, i en general, propiciar per quants mitjans siguen adequats a la realització dels fins per als quals es constituïx, i col·laborar amb tot tipus d'organitzacions i entitats de dret nacionals i internacionals en quant calga per al desenrotllament d'aquests fins, i, principalment, dins de l'àmbit internacional, amb nacions integrants de la Unió Europea i Hispanoamèrica, i aquelles que hagen tingut o tinguen una particular vinculació amb Espanya i la Comunitat Valenciana.   
El desenrotllament dels fins de la Fundació podrà efectuar-se, entre altres modes possibles, pels següents que s'enumeren sense propòsit exhaustiu:   
Creant o cooperant en la creació d'altres entitats de qualsevol naturalesa.   
Mitjançant la participació en societats mercantils, constitució i explotació d'entitats d'aquesta naturalesa, sempre que faciliten o milloren la realització de les finalitats pròpies d'aquesta Fundació.   
Participant en el desenrotllament de les activitats d'altres entitats o persones jurídiques o físiques, que d'alguna manera puguen servir als fins perseguits.   
Seran beneficiàries de les activitats de la Fundació les persones, entitats i institucions vinculades al món del dret i les professions jurídiques.   
La Fundació no establirà cap discriminació per a la participació en les seues activitats per raó de l'orientació ideològica o doctrinal de les persones ni per motius polítics o econòmics o cap circumstància.  
Sisé. Per Resolució de data 5 de novembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació del Ateneo Mercantil de la Comunitat Valenciana, amb el número 470 (V) i classificar-la de caràcter cultural. El seu domicili radicarà a València, plaça de l'Ajuntament, 18.  
La Fundació té com a objecte actualitzar i ampliar «les necessitats culturals i de formació» amb què s'inicia el preàmbul dels estatuts fundacionals de l'Ateneu Mercantil de València, en 1879. El desenrotllament de l'objecte de la Fundació es portarà a través de càtedres, instituts i altres fòrums i en especial les càtedres Ateneu.   
Correspon al Patronat de la Fundació determinar el mode en què s'hauran de complir els fins. Les prestacions de la Fundació s'atorgaran de forma no lucrativa.   
Per al compliment dels fins la Fundació desenrotllarà les activitats següents:   
A) Participació activa en activitats culturals que redunden en benefici del poble valencià.   
B) Formatives: cursos, seminaris i altres activitats, atesos de forma especial per les càtedres Ateneu, el desenrotllament de les quals entrarà dins del contingut de la Fundació.   
La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat, després de ser comunicades les seues propostes a la Junta Directiva de l'Ateneu Mercantil de València.   
Ningú no podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Seté. Per Resolució de data 5 de novembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, la Fundació Aixec de la Comunitat Valenciana para la Atención y Protección de los Discapacitados por Parálisis Cerebral y Patologías Afines, amb el número 469 (V) i classificar-la de caràcter d'assistència social. El seu domicili radicarà a València, plaça Santa Creu, 1.  
Els fins de la fundació són:   
La promoció de qualsevol tipus d'iniciatives per a l'atenció, formació, recuperació, protecció i integració social dels discapacitats per paràlisi cerebral i patologies afins.   
Cobrir les necessitats d'oci, temps lliure i esport dels discapacitats.  
Assessorament legal per a la família dels discapacitats, i oferir informació puntual sobre ajudes, subvencions per a l'eliminació de barreres arquitectòniques, assistència social i totes aquelles altres que puguen millorar la qualitat de vida dels discapacitats i de les seues famílies.   
La protecció complementària i subsidiària, en absència de pares o tutors legals, de les persones afectades per aquesta patologia.   
Ajuda de caràcter orientador, assistencial i psicològica pels professionals adequats per als familiars dels discapacitats.   
Desenrotllament de tècniques de rehabilitació, de fisioteràpia i recuperadores pels professionals apropiats.   
Creació del decàleg del paralític cerebral. Participació activa en conferències, xarrades, congressos i la creació de canals de comunicació pertinents, tant davant de l'administració com amb les famílies.   
Formar el voluntariat com a element d'ajuda en els fins de la Fundació.  
La Fundació per a la consecució dels seus fins, orientarà les seues activitats a la recuperació i integració dels beneficiaris en la vida social, i haurà d'estimular el desenrotllament de les seues aptituds físiques o psíquiques, i fomentar la participació dels beneficiaris i dels seus representants legals, en el funcionament i en la programació dels serveis i les activitats de la Fundació, i es podran realitzar les activitats següents:   
Informació d'avanços mèdics, mètodes rehabilitadors, centres assistencials, centres de dia, creació d'un directori d'organismes públics que estiguen relacionats amb els serveis que pot necessitar el discapacitat.   
Possibilitat de creació d'una revista.   
Realitzar publicacions referents a P.C. l.   
Creació d'una base de dades de persones o entitats que pogueren estar interessades a participar activament amb nosaltres.   
Formació del voluntariat com a element d'ajuda per a les activitats a desenrotllar dins del que són els fins de la Fundació.  
I tot allò que puga estar relacionat de forma directa i indirecta amb la paràlisi cerebral o les patologies afins que el Patronat considere de rellevància.   
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment.   
Les prestacions de la Fundació s'atorgaran, com a regla general, de forma no lucrativa i gratuïta, sense perjuí dels casos excepcionals en què el Patronat decidisca el caràcter remunerat d'aquests, atenent les circumstàncies que han originat el servei i la disponibilitat econòmica del beneficiari, sense que aquest supose lucre per a la Fundació.   
Seran potencials beneficiàries de la Fundació, aquelles persones afectades per PCI i patologies afins, així com les seues famílies o nuclis familiars amb què convisca el discapacitat. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Vuité. Per Resolució de data 5 de novembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, la denominada Fundació Pro Esport de la Comunitat Valenciana, amb el número 471 (V) i classificar-la de caràcter esportiva. El seu domicili radicarà a València, a l'av. Campanar, 32.  
La Fundació té com a finalitat desenrotllar i impulsar el Moviment Olímpic i Paralímpic a la Comunitat Valenciana, amb els principis de la Carta Olímpica, unint la cultura, l'educació i l'esport per al desenrotllament integral de la societat i contribuir, així a un món millor i més pacífic, sense discriminacions de cap classe i mitjançant la divulgació de l'esperit i la filosofia de l'Olimpisme.   
En aquest sentit, són fins generals de la Fundació:   
L'especial col·laboració amb el Comité Olímpic Espanyol i el Comité Paralímpic Espanyol per a executar i desenrotllar a la Comunitat Valenciana aquells esdeveniments, activitats i programes que es convinguen, especialment els referits a esportistes d'elit:   
La col·laboració amb les administracions públiques i federacions Esportives de la Comunitat Valenciana.   
La col·laboració amb institucions, entitats i empreses públiques i privades, així com amb organismes nacionals i internacionals.   
El foment de l'esport d'elit a la Comunitat Valenciana, per tal que els esportistes valencians adquirisquen el nivell necessari per a formar part de les seleccions espanyoles que acudisquen als Jocs Olímpics i Paralímpics.   
El seguiment dels esportistes d'elit de la Comunitat Valenciana en el seu rendiment esportiu.   
Ajudar a la integració laboral dels esportistes d'elit, una vegada que finalitzen les seues carreres esportives, i facilitar, a més, la seua inserció en el món laboral, esportiu o no, a través d'una formació adequada.   
La proposta d'esdeveniments, infraestructura, obra i serveis esportius, que ajuden a l'increment de l'activitat esportiva a la Comunitat Valenciana.   
El suport a iniciatives públiques o privades que tinguen com a objecte la celebració a la Comunitat Valenciana d'esdeveniments relacionats amb l'objecte de la Fundació.   
Qualssevol altres activitats relacionades directament o indirectament amb les anteriors, o amb els fins de la Fundació.   
Seran potencials beneficiaris de la Fundació qualssevol persones físiques o jurídiques, públiques o privades, que tinguen vincles estables amb la Comunitat Valenciana.   
Igualment, seran beneficiaris potencials de la Fundació les persones físiques o jurídiques que tinguen interessos coincidents amb els fins de les Fundació, és a dir, l'impuls i foment de l'esport d'elit.   
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.   
La Fundació destinarà efectivament el seu patrimoni i rendes al compliment dels seus fins fundacionals.   
Els recursos hauran de destinar-se al compliment dels fins fundacionals en la quantia establida per la normativa reguladora de les Fundacions que resulte aplicable.  
València, 12 de novembre de 2007.- La secretària autonòmica de Justícia: Patricia Montagud Alario.